stanford-oval/wikipedia huggingface dataset:
สแกนเนีย
ผลิตภัณฑ์ > เครื่องยนต์ดีเซล > ปัจจุบัน

ปีในวงเล็บคือปีที่ใช้งานในยานพาหนะเป็นครั้งแรก
DC07 6 สูบ 6,692 ซีซี (พ.ศ. 2557)
DC09/DI09 5 สูบ 9,291 ซีซี (พ.ศ. 2550)
DC13/DI13 6 สูบ 12,742 ซีซี (พ.ศ. 2550)
DC16/DI16 8 สูบ 16,353 ซีซี (พ.ศ. 2553)
ผลิตภัณฑ์ > เครื่องยนต์ดีเซล > ในอดีต

D10/DS10 6 สูบ 10,261 ซีซี (พ.ศ. 2501)
D7 6 สูบ 7,167 ซีซี (พ.ศ. 2502)
D8/DS8 6 สูบ 7,790 ซีซี (พ.ศ. 2505)
D11/DN11/DS11/DSC11/DSI11 6 สูบ 11,021 ซีซี (พ.ศ. 2506)
D5/DS5 4 สูบ 5,193 ซีซี (พ.ศ. 2507)
DI14/DS14/DSC14/DSI14 8 สูบ 14,188 ซีซี (พ.ศ. 2512)
DC9/DI9/DN9/DS9/DSC9 6 สูบ 8,476 ซีซี (พ.ศ. 2527)
DC9 6 สูบ 8,974 ซีซี (พ.ศ. 2539)
DH12/DI12/DSC12/DSI12/DT12 6 สูบ 11,705 ซีซี (พ.ศ. 2539)
DC11 6 สูบ 10,641 ซีซี (พ.ศ. 2542)
DC16 8 สูบ 15,607 ซีซี (พ.ศ. 2543)
DC9 5 สูบ 8,867 ซีซี (พ.ศ. 2547)
ผลิตภัณฑ์ > ผลิตภัณฑ์อื่น

สแกนเนียยังออกแบบและผลิตเสื้อผ้าที่ออกแบบมาสำหรับคนขับรถบรรทุกโดยเฉพาะภายใต้ชื่อ Scania Truck Gear
สแกนเนียมีจุดเด่นอยู่ในเกม สแกนเนียทรัคไดรวิงซีมิวเลเตอร์ (Scania Truck Driving Simulator) และยูโรทรัคซีมิวเลเตอร์ 2 (Euro Truck Simulator 2) ซึ่งทั้งคู่พัฒนาโดยเอสซีเอส ซอฟต์แวร์ (SCS Software)
แหล่งข้อมูลอื่น

เว็บไซต์ทางการ
พิพิธภัณฑ์สแกนเนีย – มาร์คัส วอลเลนเบิร์ก ฮอลล์
หุ้นของสแกนเนีย-วาบิส ออกเมื่อปี พ.ศ. 2459
สแกนเนีย-วาบิส 2122 (พ.ศ. 2472)
สแกนเนีย-วาบิส L71 (พ.ศ. 2500)
สแกนเนีย-วาบิส LS5646 (พ.ศ. 2510)
สแกนเนีย L80 (รุ่นถัดจาก สแกนเนีย-วาบิส L56)
สแกนเนีย ซีรีส์ S รุ่นใหม่ (ขวา) และซีรีส์ R (ซ้าย)
สแกนเนีย R 730 LA4x2MNB รุ่นปรับโฉมปี 2552
รถหัวลากสแกนเนีย R 500 LA6x2HHA
รถดับเพลิงสแกนเนีย P 270 รุ่นแรก ของหน่วยดับเพลิงดับลิน ประเทศไอร์แลนด์
รถดับเพลิงหนักสแกนเนีย P 360 รุ่นที่สอง ของกรมบริการดับเพลิงฮ่องกง
เครื่องยนต์สแกนเนีย 770 แรงม้า 8 สูบ
วีระชัย วีระเมธีกุล

| วีระชัย วีระเมธีกุลม> ป.ช., ม.ว.ม. |
| --- | --- |


รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 6 มิถุนายน พ.ศ. 2553 – 9 สิงหาคม พ.ศ. 2554
นายกรัฐมนตรี: อภิสิทธิ์ เวชชาชีวะ
ก่อนหน้า: คุณหญิง กัลยา โสภณพนิช
ถัดไป: ปลอดประสพ สุรัสวดี
รัฐมนตรีประจำสำนักนายกรัฐมนตรี
ดำรงตำแหน่ง 20 ธันวาคม พ.ศ. 2551 – 6 มิถุนายน พ.ศ. 2553
นายกรัฐมนตรี: อภิสิทธิ์ เวชชาชีวะ
ก่อนหน้า: สุขุมพงศ์ โง่นคำ สุทิน คลังแสง
ถัดไป: องอาจ คล้ามไพบูลย์
 
ข้อมูลส่วนบุคคล
เกิด: 8 กรกฎาคม พ.ศ. 2510 (57 ปี) จังหวัดพระนคร ประเทศไทย
พรรคการเมือง: ไทยรักไทย (2541—2549)  ประชาธิปัตย์ (2551—ปัจจุบัน)
คู่สมรส: ทิพาภรณ์ เจียรวนนท์ (หย่า)

วีระชัย วีระเมธีกุล (เกิด 8 กรกฎาคม พ.ศ. 2510) อดีตรัฐมนตรีว่าการกระทรวงวิทยาศาสตร์และเทคโนโลยี อดีตรัฐมนตรีประจำสำนักนายกรัฐมนตรี ในรัฐบาลอภิสิทธิ์ เวชชาชีวะ อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์
ประวัติ

วีระชัย วีระเมธีกุล หรือ ดร.วีระชัย วีระเมธีกุล เกิดวันที่ 8 กรกฎาคม พ.ศ. 2510 เป็นบุตรของนายสุชัย กับนางสุมาลี วีระเมธีกุล จบการศึกษา BSBA จากมหาวิทยาลัยบอสตัน ประเทศสหรัฐอเมริกาในปี พ.ศ. 2528 ปีถัดมา (พ.ศ. 2529) จบการศึกษา MBA จากมหาวิทยาลัยคลาร์ก ประเทศสหรัฐอเมริกา และในปี พ.ศ. 2537 สำเร็จการศึกษาระดับปริญญาเอก บัญชีดุษฎีบัณฑิต จาก คณะพาณิชยศาสตร์และการบัญชี จุฬาลงกรณ์มหาวิทยาลัย
การทำงาน > การรับราชการ

หลังจบการศึกษาปริญญาเอกทางด้านบัญชีดุษฎีบัณฑิต ดร.วีระชัยได้เริ่มต้นชีวิตการทำงานในปี พ.ศ. 2533 โดยเข้ารับราชการเป็นอาจารย์ประจำที่คณะพาณิชยศาสตร์และการบัญชี จุฬาลงกรณ์มหาวิทยาลัย และในขณะเดียวกันก็ยังได้รับเกียรติ เชิญให้เข้าเป็นอาจารย์สอนพิเศษในมหาวิทยาลัยต่างๆ อีกหลายแห่ง อาทิเช่น  มหาวิทยาลัยธุรกิจบัณฑิตย์ มหาวิทยาลัยกรุงเทพ มหาวิทยาลัยอัสสัมชัญ และมหาวิทยาลัยธรรมศาสตร์
การทำงาน > ภาคธุรกิจเอกชน

ดร.วีระชัย วีระเมธีกุล รับราชการเป็นอาจารย์สอนหนังสือไม่กี่ปี ก็ลาออกจากราชการในปี พ.ศ. 2537 เพื่อเข้าไปทำงานในภาคเอกชน ประกอบกับเป็นเวลาเดียวกันที่  นายสุชัย วีระเมธีกุล บิดาของเขา ซึ่งเป็นนักธุรกิจไทยเชื้อสายจีนที่มีความสัมพันธ์แนบแน่นกับกลุ่มธุรกิจขนาดใหญ่ในประเทศจีน ได้รับการชักชวนให้ไปร่วมลงทุนในกิจการธนาคาร และสถาบันการเงินในช่วงที่ประเทศจีนกำลังมีการเปลี่ยนแปลงครั้งใหญ่ในด้านเศรษฐกิจ ที่จีนมุ่งหวังจะปรับเปลี่ยนประเทศให้เป็นทุนนิยมมากขึ้น ดร.วีระชัย จึงเข้าไปดำรงตำแหน่งรองกรรมการผู้จัดการใหญ่ และกรรมการผู้จัดการใหญ่ในธนาคาร TM International ตามลำดับ และสุดท้ายมาดำรงตำแหน่งรองประธานกรรมการธนาคาร Business Development Bank
การทำงาน > ทำงานทางการเมือง > เริ่มเข้าวงการ

ดร.วีระชัย เริ่มเข้าสู่เส้นทางการเมืองในปี พ.ศ. 2543 โดยการเข้าร่วมงานกับพรรคไทยรักไทย และได้รับเลือกตั้งเป็นสมาชิกสภาผู้แทนราษฎร จากการเลือกตั้งใน พ.ศ. 2544 มีโอกาสได้ทำงานในฝ่ายนิติบัญญัติ โดยในปี พ.ศ. 2544 จนถึง พ.ศ. 2546 เป็นรองประธานคนที่หนึ่ง คณะกรรมาธิการการเงินการคลัง การธนาคารและสถาบันการเงิน และเป็นรองประธานคนที่หนึ่ง คณะกรรมาธิการพัฒนาเศรษฐกิจ
การทำงาน > ทำงานทางการเมือง > สมัยรัฐบาล พ.ต.ท. ทักษิณ ชินวัตร

ดร.วีระชัย ได้รับความไว้วางใจให้ดำรงตำแหน่งสำคัญหลายตำแหน่ง เช่น ผู้ช่วยรัฐมนตรีกระทรวงเกษตรและสหกรณ์ ผู้ช่วยรัฐมนตรีกระทรวงการคลัง และผู้ช่วยรัฐมนตรีกระทรวงการต่างประเทศ แต่บทบาทการทำงานของ ดร.วีระชัย ในกระทรวงต่างๆ ที่เข้าไปดำรงตำแหน่งจะเป็นการทำงานเบื้องหลัง ทั้งการประสานงาน และการบริหารภายใน จึงมิได้โดดเด่นเป็นที่รับรู้ของสาธารณชนมากนัก แต่ก็เป็นที่ไว้วางใจของรัฐมนตรีเจ้ากระทรวงที่ทำงานด้วยอย่างมาก เช่น ดร.สมคิด จาตุศรีพิทักษ์ ดร.สุรเกียรติ์ เสถียรไทย ถึงขั้นมอบหมายงานสำคัญให้ดำเนินการอยู่เสมอ โดยเฉพาะงานวิชาการ
การทำงาน > ทำงานทางการเมือง > สมัยรัฐบาล พลเอก สุรยุทธ์ จุลานนท์

เมื่อ พล.อ.สุรยุทธ์ จุลานนท์ เข้าดำรงตำแหน่งนายกรัฐมนตรี ดร. วีระชัย จึงได้รับการสนับสนุนให้ไปดำรงตำแหน่งรองเลขาธิการนายกรัฐมนตรีฝ่ายการเมือง ท่ามกลางกระแสวิพากษ์วิจารณ์ เนื่องจากเคยทำงานในสมัยรัฐบาลไทยรักไทย จนทำให้ พล.อ.สุรยุทธ์ จุลานนท์ ต้องออกมาตอบคำถามสื่อมวลชนหลายครั้งถึงความเป็นมืออาชีพของเขา แต่ยังคงได้รับการวิพากษ์วิจารณ์อย่างต่อเนื่อง เนื่องจาก ดร.วีระชัยได้รับมอบหมายให้ทำหน้าที่แทนนายกรัฐมนตรีอย่างกว้างขวาง จนเป็นที่กล่าวกันว่าเพียงตำแหน่งรองเลขาธิการนายกรัฐมนตรี แต่กลับมีอำนาจยิ่งใหญ่เหนือรัฐมนตรีหลายๆ คน
การทำงาน > ทำงานทางการเมือง > การดำรงตำแหน่งรัฐมนตรี

ดร.วีระชัย ได้รับการโปรดเกล้าฯ แต่งตั้งเป็นรัฐมนตรีประจำสำนักนายกรัฐมนตรีในวันที่ 20 ธันวาคม พ.ศ. 2551 ในคณะรัฐมนตรีอภิสิทธิ์ 1 โดยดูแลงานด้านเศรษฐกิจกับการบริหารจัดการ รวมทั้งได้รับมอบหมายให้ดูแลความร่วมมือทางเศรษฐกิจกับจีน  ทั้งในระดับรัฐบาลกลางและรัฐบาลมณฑล   และมักถูกใช้งานไปแก้ไขปัญหาต่างๆที่เกี่ยวข้องกับจีนหลายครั้งโดยเฉพาะเรื่องการค้า  การลงทุน และการท่องเที่ยว
ต่อมาในวันที่ 6 มิถุนายน พ.ศ. 2553 ได้มีพระกรุณาโปรดเกล้าฯ รับตำแหน่งเป็น รัฐมนตรีว่าการกระทรวงวิทยาศาสตร์และเทคโนโลยี  โดยในช่วงดำรงตำแหน่งต้องทำงานอย่างหนักเพื่อเรียกความเชื่อมั่นเกี่ยวกับด้านความปลอดภัยจากผลกระทบของรังสีที่รั่วไหลกลับสู่สังคมไทย   เมื่อครั้งเกิดเหตุการณ์โรงไฟฟ้านิวเคลียร์ฟุกุชิมะไดอิชิระเบิด
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็น ส.ส. กระทั่งการเลือกตั้ง พ.ศ. 2562 เขาได้ลงสมัครรับเลือกตั้งในระบบบัญชีรายชื่อ สังกัด พรรคประชาธิปัตย์ เช่นเดิมและได้รับเลือกตั้งอีกสมัยกระทั่งวันพุธที่ 15 มิถุนายน พ.ศ. 2565 นายวีระชัยได้ยื่นหนังสือลาออกจากการเป็นสมาชิกสภาผู้แทนราษฎรต่อนาย ชวน หลีกภัย ประธานสภาผู้แทนราษฎร โดยมีนาย ไชยยศ จิรเมธากร เลื่อนขึ้นมาทำหน้าที่แทน
ตำแหน่งสำคัญต่างๆ

รองประธานกรรมการธนาคาร Business Development Bank ประเทศจีน
พ.ศ. 2544 สมาชิกสภาผู้แทนราษฎร แบบบัญชีรายชื่อ
พ.ศ. 2544 และพ.ศ. 2546 รองประธานคนที่หนึ่ง คณะกรรมาธิการ การเงิน การคลัง การธนาคารและสถาบันการเงิน
พ.ศ. 2544 และพ.ศ. 2546 รองประธานคนที่หนึ่ง คณะกรรมาธิการพัฒนาเศรษฐกิจ
พ.ศ. 2551 - พ.ศ. 2553  รัฐมนตรีประจำสำนักนายกรัฐมนตรี
พ.ศ. 2553 - พ.ศ. 2554  รัฐมนตรีว่าการกระทรวงวิทยาศาสตร์และเทคโนโลยี
พ.ศ. 2562 ส.ส.แบบบัญชีรายชื่อ
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พลิกตำนานฟัดทะลุเวลา

พลิกตำนานฟัดทะลุเวลา  (จีนตัวย่อ: 传奇; จีนตัวเต็ม: 傳奇) เป็นภาพยนตร์แนวแฟนตาซีแอ็กชันจากจีนแผ่นดินใหญ่ในปี 2024 เขียนบทและกำกับโดย สแตนลีย์ ตง นำแสดงโดย เฉินหลง, จาง อี้ซิง, กู่ลี่น่าจา, หลี่เฉิน และ หลี่ จื้อถิง เดิมมีกำหนดฉายในจีนแผ่นดินใหญ่วันที่ 12 กรกฎาคม 2024 แต่เลื่อนกำหนดฉายขึ้นเป็นวันที่ 10 กรกฎาคม ภาพยนตร์เรื่องนี้เป็นภาคต่อของดาบทะลุฟ้า ฟัดทะลุเวลาและโยคะสู้ฟัด
เรื่องย่อ

ภาพยนตร์เรื่องนี้เล่าเรื่องเกี่ยวกับความสัมพันธ์ในอดีตชีวิต ซึ่งเป็นภาคต่อของ ดาบทะลุฟ้า ฟัดทะลุเวลา ศาสตราจารย์ฟาง (เฉินหลง) พบหยกลึกลับของชาวชามานในระหว่างการขุดค้นทางโบราณคดี ซึ่งนำพาศาสตราจารย์ฟางและผู้ช่วยหวังจิ้ง (จาง อี้ซิง) กลับไปสู่ยุคราชวงศ์ฮั่นตะวันตกในฝันของพวกเขา พวกเขากลายเป็นแม่ทัพฮั่นที่กล้าหาญและมีทักษะ ท่ามกลางทุ่งหญ้า เฮ่อซี อันกว้างใหญ่ นำทหารม้าไปสู้กับชาวฮั่นเพื่อลงโทษศัตรูและปกป้องประเทศ และเริ่มต้นความสัมพันธ์ในอดีตชีวิตกับเจ้าหญิงชาวฮั่นเหมิงหยุน (กู่ลี่นาจา) ที่ยาวนานหลายพันปี เพื่อตามหาความจริง ศาสตราจารย์ฟางและผู้ช่วยจึงเชิญเพื่อนสนิทของพวกเขา เหลยเจิ้น (หลี่เฉิน) ไปยังภูเขาน้ำแข็งอายุ 10,000 ปี เพื่อตามหาสถานที่ศักดิ์สิทธิ์สำหรับการบูชายัญแก่ฟ้าสวรรค์ และเปิดเผยเรื่องราวตำนานที่ไม่รู้จักนี้
นักแสดง

เฉินหลง รับบท:
ศาสตราจารย์ฟาง นักโบราณคดีผู้เชี่ยวชาญด้านประวัติศาสตร์ราชวงศ์ฮั่นตะวันตกและฮั่น
จ้าวจ้าน นายพลแห่งราชวงศ์ฮั่นที่รับใช้ภายใต้การนำของฮั่วชวี่ปิง ผู้มีทักษะการต่อสู้บนหลังม้า
จาง อี้ชิง รับบท:
หวังจิ้ง ผู้ช่วยของศาสตราจารย์ฟาง
ฮวาจุน นายพลแห่งราชวงศ์ฮั่นที่รับใช้ภายใต้การนำของฮั่วชวี่ปิง เพื่อนสนิทของจ้าวจ้าน และเชี่ยวชาญการยิงธนูบนหลังม้า
กู่ลี่น่าจา รับบท:
เจ้าหญิงเมิ่งหยุน ผู้มีความสามารถทั้งด้านวรรณกรรมและศิลปะการต่อสู้ อีกทั้งยังมีทักษะด้านการแพทย์และการช่วยชีวิต
หลี่ จื้อถิง รับบท:
ฮับบาร์ด ผู้เชี่ยวชาญด้านหมอผี
เจ้าชายเผ่าฮั่น
เผิงเสี่ยวหร่าน รับบท:
ซินหร่าน เพื่อนและคนรักของหวังจิ้ง ผู้ทำงานร่วมกับศาสตราจารย์ฟาง
หลี่เฉิน รับบท:
เหลยเจิ้น
เจิ้งเย่เฉิง รับบท:
เย่เฉิง
โต้ว เซียว รับบท:
ฮั่วชวี่ปิง แม่ทัพผู้มีชื่อเสียงแห่งราชวงศ์ฮั่นตะวันตก ผู้บัญชาการทัพม้าคาวาเลรีที่บุกทะลวงช่องเขาเหอซีและกวาดล้างสหพันธ์ซงหนู ขยายดินแดนฮั่นเข้าสู่ซินเจียง
จินเฉียวเฉียว รับบท:
แม่ของเมิ่งหยุน
ปิงเจีย รับบท:
ชายตกปลาน้ำแข็ง
คิม ฮี-ซอน รับบท:
หญิงลึกลับ
งานสร้าง

ในเดือนมกราคม 2023 ภาพยนตร์เรื่องนี้ได้จดทะเบียนกับสำนักบริหารภาพยนตร์แห่งชาติของจีน
ในเดือนกุมภาพันธ์ 2023 นักแสดงหลักของภาพยนตร์ปรากฏตัวครั้งแรกในอำเภอจ่าวซู เขตปกครองตนเองอีหลี คาซัค เขตซินเจียง
ในเดือนเมษายน ทีมผู้สร้างภาพยนตร์ปรากฏตัวที่ เทศกาลภาพยนตร์นานาชาติปักกิ่ง พร้อมเปิดตัวโปสเตอร์แนวคิดแรกและประกาศรายชื่อนักแสดงนำ
ในเดือนพฤษภาคม ภาพยนตร์เข้าสู่ตลาดการซื้อขายใน เทศกาลภาพยนตร์เมืองคานส์ และเปิดเผยว่างบประมาณของภาพยนตร์อยู่ที่ 50 ล้านเหรียญสหรัฐ การถ่ายทำเสร็จสมบูรณ์เมื่อวันที่ 28 กรกฎาคม 2023
ฉาก "ม้าและผู้คนนับพัน" มีการระดมผู้เลี้ยงสัตว์ 1,090 คนและม้ามากกว่า 6,000 ตัว และใช้เทคโนโลยี ปัญญาประดิษฐ์ สร้างภาพเฉินหลงในวัย 27 ปี
เมื่อวันที่ 4 กรกฎาคม 2024 ภาพยนตร์เรื่อง พลิกตำนานฟัดทะลุเวลา ได้จัดกิจกรรมโร้ดโชว์ในเฉิงตู โดยทีมสร้างภาพยนตร์เล่าเรื่องราวเบื้องหลังการถ่ายทำ
เมื่อวันที่ 9 กรกฎาคม 2024 ได้มีการประกาศอย่างเป็นทางการว่าภาพยนตร์จะเข้าฉายในวันที่ 10 กรกฎาคม และเปิดตัวมิวสิกวิดีโอเพลงโปรโมต "Our Legend" ที่ร้องโดยเฉินหลงในวันเดียวกัน
กระแสตอบรับ

พลิกตำนานฟัดทะลุเวลา ซึ่งเข้าฉายเมื่อวันที่ 10 กรกฎาคม 2024 ในจีนแผ่นดินใหญ่ เปิดตัวในอันดับที่สาม ทำรายได้ 6.67 ล้านหยวน (934,959 ดอลลาร์สหรัฐ) ในวันเปิดตัว ทำรายได้รวมทั้งหมด 11,164,000 เหรียญสหรัฐในประเทศจีน The World of Chinese รายงานว่า "ภาพยนตร์เรื่องนี้ได้รับการวิพากษ์วิจารณ์อย่างมากถึงโครงเรื่องที่ยุ่งเหยิง การแสดงที่แย่ และเทคโนโลยีปัญญาประดิษฐ์ที่ใช้ในการลดอายุของเฉินหลง ทำให้กลายเป็นเรื่องตลกในอินเทอร์เน็ตไปสองสามวัน ปัจจุบัน ภาพยนตร์ที่ถูกวิพากษ์วิจารณ์อย่างหนักเรื่องนี้ได้คะแนน 5.1 จาก 10 คะแนน ซึ่งถือว่าผ่านเกณฑ์เล็กน้อยใน Douban"
แหล่งข้อมูลอื่น

พลิกตำนานฟัดทะลุเวลา ที่ซินล่างเวย์ปั๋ว (ในภาษาจีน)
พลิกตำนานฟัดทะลุเวลา ที่โต้วป้าน (ในภาษาจีน)
A Legend ที่อินเทอร์เน็ตมูวีเดตาเบส
โจ๊กเกอร์ โฟลีย์ อา เดอ

| โจ๊กเกอร์ โฟลีย์ อา เดอ |
| --- | --- |
ใบปิดภาพยนตร์
กำกับ: ท็อดด์ ฟิลลิปส์
เขียนบท:   สกอตต์ ซิลเวอร์  ท็อดด์ ฟิลลิปส์ 
สร้างจาก: ตัวละคร โดย ดีซีคอมิกส์
อำนวยการสร้าง:   ท็อดด์ ฟิลลิปส์  เอ็มมา ทิลลิงเกอร์ คอสคอฟฟ์  โจเซฟ การ์เนอร์ 
นักแสดงนำ:   วาคีน ฟีนิกซ์  เลดีกากา  เบรนแดน กลีสัน  แคตเธอรีน คีเนอร์  ซาซี บีตซ์  สตีฟ คูแกน  แฮร์รี ลอว์ตี  ลีห์ กิลล์ 
กำกับภาพ: ลอว์เรนซ์ เชอร์
ตัดต่อ: เจฟฟ์ กรอธ
ดนตรีประกอบ: ฮิลดูร์ กุดนาดอตตีร์
บริษัทผู้สร้าง:   วอร์เนอร์บราเธอส์พิคเจอส์  ดีซีสตูดิโอส์  จอนต์แอฟฟอร์ต  
ผู้จัดจำหน่าย: วอร์เนอร์บราเธอส์พิคเจอส์
วันฉาย:   3 ตุลาคม ค.ศ. 2024 (2024-10-03) (ไทย)    4 ตุลาคม ค.ศ. 2024 (2024-10-04) (สหรัฐ) 
ประเทศ: สหรัฐ
ภาษา: อังกฤษ
ทุนสร้าง: 190–200 ล้านดอลลาร์สหรัฐ
ทำเงิน: 206.4 ล้านดอลลาร์สหรัฐ 
โจ๊กเกอร์ โฟลีย์ อา เดอ (อังกฤษ: Joker: Folie à Deux) เป็นภาพยนตร์อเมริกันแนวตู้เพลง ระทึกขวัญจิตวิทยา ที่ออกฉายในปี ค.ศ. 2024 กำกับโดย ท็อดด์ ฟิลลิปส์ จากบทภาพยนตร์ที่ร่วมเขียนบทกับสก็อตต์ ซิลเวอร์ เป็นภาคต่อของ โจ๊กเกอร์ (2019) ซึ่งมีพื้นฐานมาจากตัวละครจากดีซีคอมิกส์อย่างหลวม ๆ วาคีน ฟีนิกซ์กลับมารับบทโจ๊กเกอร์อีกครั้ง โดยมีเลดีกากามาร่วมแสดงฮาร์ลีย์ ควินน์ ในฐานะคนรัก  ซาซี บีตซ์กลับมารับบทของเธอจากภาพยนตร์ภาคที่แล้ว ในขณะที่เบรนแดน กลีสัน และแคตเธอรีน คีเนอร์ ก็มาร่วมแสดงด้วย ผลิตโดยวอร์เนอร์บราเธอส์พิคเจอส์ และดีซีสตูดิโอส์ ร่วมกับจอนต์แอฟฟอร์ต
โจ๊กเกอร์ ถูกมองว่าเป็นภาพยนตร์เดี่ยว แม้ว่าวอร์เนอร์บราเธอส์จะตั้งใจให้เป็นซีรีส์ภาพยนตร์ดีซีแบล็กก็ตาม ฟิลลิปส์แสดงความสนใจที่จะสร้างภาคต่อ แต่ว่าโจ๊กเกอร์นั้นไม่ได้ถูกกำหนดให้มีภาคต่อ โดยภาคต่อนี้ได้พัฒนาในเดือนมิถุนายน 2022 โดยกากาและบีตซ์จะเข้าร่วมในปีนั้น การถ่ายภาพยนตร์ฉากสำคัญถ่ายทำขึ้นในลอสแอนเจลิส นครนิวยอร์ก และเบลวิลล์ รัฐนิวเจอร์ซีย์ ตั้งแต่เดือนธันวาคม 2022 ถึงเมษายน 2023
โจ๊กเกอร์ โฟลีย์ อา เดอ มีกำหนดฉายรอบปฐมทัศน์ที่เทศกาลภาพยนตร์นานาชาติเวนิส ครั้งที่ 81 เมื่อวันที่ 4 กันยายน ค.ศ. 2024 และออกฉายในสหรัฐเมื่อวันที่ 4 ตุลาคม ภาพยนตร์เรื่องนี้ไม่ได้รับการตอบรับที่ดีจากนักวิจารณ์และทำรายได้มากกว่า 165 ล้านเหรียญสหรัฐทั่วโลกจากงบประมาณการผลิต 190–200 ล้านเหรียญสหรัฐ
นักแสดง

วาคีน ฟีนิกซ์ รับบทเป็น อาเธอร์ เฟล็ก / โจ๊กเกอร์, อาชญากรจอมทำลายที่ป่วยทางจิต มีบุคลิกที่ได้รับแรงบันดาลใจจากตัวตลก ซึ่งเคยเป็นตัวตลกในงานปาร์ตี้และเป็นสแตนด์อัพคอมเมดี้ที่มีความมุ่งมั่น
เลดีกากา รับบทเป็น ฮาร์ลีน ควินเซล / ฮาร์ลีย์ ควินน์, เพื่อนนักโทษลี้ภัยกับอาเธอร์; ในที่สุดความอยากรู้อยากเห็นของเธอก็กลายเป็นความหมกมุ่น และเธอก็สร้างความสัมพันธ์โรแมนติกอันร้ายแรงกับเขา
เบรนแดน กลีสัน รับบทเป็น แจ็กกี ซัลลิแวน เจ้าหน้าที่รักษาความปลอดภัยที่โรงพยาบาลรัฐอาร์คัมที่ทำร้ายร่างกาย
แคตเธอรีน คีเนอร์ รับบทเป็น แมรีแอนน์ สจ๊วต ทนายความของอาร์เธอร์
ซาซี บีตซ์ รับบทเป็น โซฟี ดูมอนด์ แม่เลี้ยงเดี่ยวและอดีตเพื่อนบ้านของอาร์เธอร์ ซึ่งอาร์เธอร์เคยจินตนาการว่าจะได้มีความสัมพันธ์แบบโรแมนติกด้วย
สตีฟ คูแกน รับบทเป็น แพดดี เมเยอร์ส บุคคลที่มีชื่อเสียงทางโทรทัศน์ ผู้สัมภาษณ์อาร์เธอร์ในอาร์คัม
แฮร์รี ลอว์ตี รับบทเป็น ฮาร์วีย์ เดนต์ ผู้ช่วยอัยการเขตที่เพิ่งได้รับการเลือกตั้งซึ่งวางแผนจะนำอาร์เธอร์เข้าสู่กระบวนการยุติธรรมสำหรับอาชญากรรมของเขา
ลีห์ กิลล์ รับบทเป็น แกร์รี พุดดิงส์ อดีตเพื่อนร่วมงานตัวตลกของอาร์เธอร์ ซึ่งเขายอมสละชีวิตของตนเอง
เคน เหลียง รับบทเป็น ดร.วิกเตอร์ หลิว นักจิตวิทยาผู้ให้การเป็นพยานในการวินิจฉัยอาเธอร์ในการพิจารณาคดี
เจคอบ ลอฟแลนด์ รับบทเป็น ริกกี เมลีน นักโทษแห่งอาร์คัมผู้ชื่นชมอาร์เธอร์
บิล สมิโตรวิช รับบทเป็น ผู้พิพากษาเฮอร์แมน โรธวักซ์ ผู้เป็นประธานในการพิจารณาคดีของอาร์เธอร์
ชารอน วอชิงตัน รับบทเป็น เดบรา เคน อดีตนักสังคมสงเคราะห์ของอาเธอร์
การออกฉาย

โจ๊กเกอร์ โฟลีย์ อา เดอ มีกำหนดฉายในสหรัฐวันที่ 4 ตุลาคม ค.ศ. 2024 โดยวอร์เนอร์บราเธอส์พิคเจอส์
รางวัล

| รางวัล | วันที่จัดพิธี | สาขา | ผู้รับ | ผล | อ้างอิง |
| --- | --- | --- | --- | --- | --- |
| Astra Midseason Movie Awards | 3 กรกฎาคม 2024 | Most Anticipated Movie for the 2nd Half of 2024 | Joker: Folie à Deux | ชนะ |   |
| Golden Trailer Awards | 29 มิถุนายน 2023 | Best Graphics in a TV Spot (for a Feature Film) | "Date Announce" (Inside Job) | เสนอชื่อเข้าชิง |   |
| Golden Trailer Awards | 30 พฤษภาคม 2024 | Best Music | "Love" (Major Major) | เสนอชื่อเข้าชิง |   |
| Golden Trailer Awards | 30 พฤษภาคม 2024 | Best Thriller | "Love" (Major Major) | เสนอชื่อเข้าชิง |   |
| The Queerties | 12 มีนาคม 2024 | Next Big Thing | Joker: Folie à Deux | เสนอชื่อเข้าชิง |  |
| Venice Film Festival | 7 กันยายน 2024 | Golden Lion | Todd Phillips | เสนอชื่อเข้าชิง |  |
| Venice Film Festival | 7 กันยายน 2024 | Premio Soundtrack Stars Award | Hildur Guðnadóttir | ชนะ |  |
แหล่งข้อมูลอื่น

เว็บไซต์ทางการ
โจ๊กเกอร์ โฟลีย์ อา เดอ ที่อินเทอร์เน็ตมูวีเดตาเบส
สมุดโน้ตกระชากวิญญาณ

| สมุดโน้ตกระชากวิญญาณ |
| --- | --- |
กำกับ: ชูสึเกะ คะเนะโกะ
นักแสดงนำ: ฟุจิวะระ ทัตสึยะ เค็นอิจิ มัตสึยะมะ เอริกะ โทดะ
ผู้จัดจำหน่าย: เอ็ม พิคเจอร์ส
วันฉาย:  17 มิถุนายน พ.ศ. 2549   10 สิงหาคม พ.ศ. 2549   8 กันยายน พ.ศ. 2549   28 กันยายน พ.ศ. 2549   19 ตุลาคม พ.ศ. 2549   9 พฤศจิกายน พ.ศ. 2549
ความยาว: 126 นาที
ประเทศ: ญี่ปุ่น
ภาษา: ญี่ปุ่น
ก่อนหน้านี้: ไม่มี
ต่อจากนี้: อวสานสมุดมรณะ
ข้อมูลจาก IMDb
ข้อมูลจากสยามโซน
สมุดโน้ตกระชากวิญญาณ (ญี่ปุ่น: デスノート , อังกฤษ: Death Note) เป็นภาพยนตร์ซึ่งมีต้นแบบมาจากการ์ตูนเรื่องเดธโน้ตมีชื่อเป็นภาษาอังกฤษว่า "Beginning" โดยภาคนี้เป็นภาคแรก ภาคที่สองมีชื่อว่า "อวสานสมุดมรณะ" สร้างโดยวอร์เนอร์ บราเธอร์ส ผู้กำกับคือ ชูสึเกะ คะเนะโกะ มีความยาว 126 นาที
ความแตกต่างระหว่างการ์ตูนและภาพยนตร์

ในฉบับภาพยนตร์นั้นได้ทำการดัดแปลงเนื้อเรื่องบางส่วนเพื่อให้เหมาะแก่การนำไปทำเป็นภาพยนตร์ โดยมีข้อแตกต่างดังนี้
| การ์ตูน | ภาพยนตร์ |
| --- | --- |
เอฟบีไอที่สะกดรอยไลท์มีชื่อว่าชื่อ เรย์ เพนเบอร์ (Raye Penber): ชื่อของเขาถูกเปลี่ยนเป็น เรย์ อิวามัตสึ (Raye Iwamatsu)
ไลท์สามารถหาชื่อจริงของ นาโอมิ มิโซระ ได้จากใบขับขี่ของเธอ: ไลท์สามารถหาชื่อจริงของเธอได้ผ่านโบสถ์ที่เธอกับเรย์กำลังจะแต่งงาน
อาชญากรคนที่ 2 ที่ถูกไลท์ฆ่าเป็นหัวหน้าแก๊งมอเตอร์ไซต์และตายด้วยเหตุรถบรรทุกชน: อาชญากรคนที่ 2 ที่ถูกไลท์ฆ่าเป็นผู้ต้องหาที่ถูกยกฟ้อง ตายด้วยอาการหัวใจวาย
ยมทูตลุคปรากฏตัวมาให้ไลท์เห็นหลังจากเขาใช้เดธโน้ตไปแล้ว 5 วัน: ลุคปรากฏให้ไลท์เห็นหลังจากฆ่าอาชญากรคนที่ 2
ฉากที่ผู้กองยางามิเปิดโอกาสให้ตำรวจที่อยากทำคดีของคิระต่อไปให้ยังคงอยู่ในห้องประชุมจนกว่าเขาจะกลับมาตอนเย็นแต่ถ้าใครไม่อยากทำต่อสามารถขอออกจากคดีนี้ได้: เขากล่าวให้ห้องประชุมและมีตำรวจขออนุญาตออกจากคดีในห้องประชุมทันที
ไลท์ได้กล่าวถึงการเขียนสาเหตุการตายของนักโทษ 3 คนในคุกอย่างละเอียดรวมถึงจดหมายลาตายของนักโทษคนที่ 2 ด้วย: ไม่ได้มีกล่าวถึงการเขียนชื่อนักโทษในเดธโน้ต มีแต่แฟ้มภาพและข้อมูลที่ทางตำรวจมาตรวจสอบเท่านั้น
แอลที่กำลังจะเสียชีวิต ให้เนียร์ไขคดีแทน: แอลไขคดีเองแม้รู้ว่ากำลังจะเสียชีวิต
ตัวละคร

ยางามิ ไลท์ รับบทโดย ฟุจิวะระ ทัตสึยะ
แอล รับบทโดย เค็นอิจิ มัตสึยะมะ
อามาเนะ มิสะ รับบทโดย เอริกะ โทดะ
ชิโอริ อะคิโนะ รับบทโดย คาชิอิ ยู
วันที่เข้าฉายในโรงภาพยนตร์

ประเทศญี่ปุ่น: 17 มิถุนายน พ.ศ. 2549
ประเทศฮ่องกง: 10 สิงหาคม พ.ศ. 2549
ประเทศไต้หวัน: 8 กันยายน พ.ศ. 2549
ประเทศไทย: 28 กันยายน พ.ศ. 2549
ประเทศสิงคโปร์: 19 ตุลาคม พ.ศ. 2549
ประเทศมาเลเซีย: 9 พฤศจิกายน พ.ศ. 2549
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
Death Note เก็บถาวร 2007-08-11 ที่ เวย์แบ็กแมชชีน at JKdramas
| ด ค กเดธโน้ต โดย สึงุมิ โอบะ และทาเกชิ โอบาตะ |
| --- | --- | --- |
| มังงะ |  เดธโน้ต  |  |
| ภาพยนตร์ |  สมุดโน้ตกระชากวิญญาณ  อวสานสมุดมรณะ  สมุดโน้ตสิ้นโลก  สมุดมรณะ  |  |
| ตัวละคร |  L  ยางามิ ไลท์  อามาเนะ มิสะ  เนียร์  |  |
| วิดีโอเกม |  จัมป์ซุปเปอร์สตาร์  จัมป์อัลติเมตสตาร์  จัมป์ฟอร์ซ  |  |
 หมวดหมู่
สะพานมังกร (เมืองดานัง)

| สะพานมังกร Dragon Bridge |
| --- | --- |
Cầu Rồng

พิกัด: 16°03′40″N 108°13′36″E﻿ / ﻿16.06111°N 108.22667°E﻿ / 16.06111; 108.22667
เส้นทาง: รถ จักรยาน คนเดินเท้า
ข้าม: แม่น้ำห่าน
ที่ตั้ง:  ดานัง เวียดนาม
ข้อมูลจำเพาะ
ประเภท: สะพานโค้งคอนกรีตเสริมเหล็ก
วัสดุ: เหล็ก
ความยาว: 666 เมตร (2,185 ฟุต)
ความกว้าง: 37.5 เมตร (123 ฟุต)
ช่วงยาวที่สุด: 200 เมตร (660 ฟุต)
เคลียร์ตอนล่าง: 7 เมตร (23 ฟุต)
ประวัติ
ผู้ออกแบบ: Ammann & Whitney
ผู้สร้าง: Company No. 508, an affiliate of Civil Construction Engineering Corporation No.5, and Bridge Company No. 75. Civil Engineering Corporation No. 1 construction main structure ( Pier, main girder, arch)
วันเริ่มสร้าง: 19 กรกฎาคม พ.ศ. 2553
วันสร้างเสร็จ: 29 มีนาคม พ.ศ. 2556
สะพานมังกร (เมืองดานัง)สะพานมังกร (เมืองดานัง) (ประเทศเวียดนาม)
ที่ตั้ง
th
สะพานมังกร (เวียดนาม: Cầu Rồng, อังกฤษ: Dragon Bridge) คือสะพานข้ามแม่น้ำห่านแห่งหนึ่งที่เมืองดานัง ประเทศเวียดนาม การก่อสร้างสะพานแห่งนี้เริ่มขึ้นเมื่อวันที่ 19 กรกกฎาคม พ.ศ. 2553 เมื่อนายกรัฐมนตรีเวียดนาม เหงียน เติ๊น สุง และเจ้าหน้าที่รัฐบาลระดับสูงหลายคนเข้าร่วมในพิธีวางศิลาฤกษ์
สะพานได้รับการออกแบบโดยที่ปรึกษาวิศวกรรม Ammann & Whitney ที่มีฐานในสหรัฐอเมริกา และกลุ่มหลุยส์ เบอร์เกอร์ (Louis Berger Group) ่ช่วงสะพานหลักเสร็จสมบูรณ์เมื่อวันที่ 26 ตุลาคม พ.ศ. 2555 สะพานมังกรมีความยาว 666 เมตร และความกว้าง 37.5 เมตร มีถนน 6 ช่องจราจร ด้วยราคาเกือบ 1.5 ล้านล้านด่ง (88 ล้านดอลล่าร์สหรัฐ) และเปิดให้บริการสู่ประชาชนเมื่อวันที่ 29 มีนาคม พ.ศ. 2556 ฉลองครบรอบ 38 ปีของอิสรภาพของเมืองดานัง สะพานยังถูกออกแบบและสร้างในรูปร่างของมังกรเพื่อที่จะหายใจเป็นเปลวไฟในทุก ๆ คืน ที่เวลา 21:00 น. หรือ เวลา 3 ทุ่มตรง
ดูเพิ่ม

สะพานโค้งคอนกรีตเสริมเหล็ก
ภาพสะพานมังกร เมืองดานัง
องเนอช็องฌ์ปา

สำหรับเพลงในชื่อเรียกเดียวกันนี้ ดูที่ องเนอช็องฌ์ปา (เพลง)
สำหรับดีวีดีรวมมิวสิกวิดีโอในชื่อเรียกเดียวกันนี้ ดูที่ องเนอช็องฌ์ปา (ดีวีดี)
องเนอช็องฌ์ปา (ฝรั่งเศส: On ne change pas, "เราไม่เปลี่ยน") คืออัลบั้มรวบรวมเพลงยอดนิยมของเซลีน ดิออนที่รวบรวมขึ้นหลังการทำงานในฐานะนักร้องของเธอครบ 25 ปี อัลบั้มนี้เป็นอัลบั้มรวมเพลงยอดนิยมภาษาฝรั่งเศสอัลบั้มแรกของเธอ องเนอช็องฌ์ปา คืออัลบั้มภาษาฝรั่งเศสที่ 22 และ 33 เมื่อนับรวมอัลบั้มภาษาอังกฤษด้วย วางจำหน่ายเมื่อวันที่ 3 ตุลาคม พ.ศ. 2550
ข้อมูลอัลบั้ม

เพลงนี้รวบรวมเพลงอันดับ 1 อย่าง "ปูร์เกอตูว์แมมอ็องกอร์","เฌอเซปา" และ "ซูเลอว็อง" รวมถึงเพลงอื่น ๆ นอกจากนี้ยังได้บรรจุเพลงที่หาฟังยากอย่าง "มานูแวล-ฟร็องส์" (จากภาพยนตร์ พ.ศ. 2547 เรื่อง "นูแวล-ฟร็องส์") , "ปลูว์โอเกอมัว" (เพลงฝรั่งเศสดัดแปลงมาจากเพลงของเจนิเฟอร์ รัช "ไฮเออกราวด์") และเพลงอื่น ๆ ที่เซลีนบันทึกเสียงในช่วงเริ่มต้นของอาชีพของเธอ (เริ่มต้นด้วยซิงเกิลแรก "เซอเนเตเกิงแรฟว์" ในเดือนมิถุนายน พ.ศ. 2524) องเนอช็องฌ์ปา ยังรวมถึงเพลงใหม่ "เฌอเนอวูซูบลีปา", "ตูเลเซอแคร" (จากภาพยนตร์เรื่อง "Asterix and the Vikings") และ "ไอบีลีฟอินยู (เฌอครัวซ็องตัว)" (ร้องกับอิลดีโว) เพลงส่วนมากในอัลบั้มนี้คือผลงานการประพันธ์ของ Eddy Marnay, ลุก ปลามงดง, ฌ็อง-ฌัก โกลด์แมน, เอริก บ็องซี และ ฌัก เวอเนอรูโซ
องเนอช็องฌ์ปา ออกจำหน่ายมีหลายฉบับทั่วโลก บางฉบับมีเสริมดีวีดี 30 นาทีถึงการสัมภาษณ์และมิวสิกวิดีโอ "เฌอเนอวูซูบลีปา" โดยทั่วไปจะวางจำหน่ายรูปแบบซีดี 2 แผ่น และอาจมีเสริมดีวีดีในบางฉบับ วางจำหน่ายเมื่อเดือนตุลาคม พ.ศ. 2548 (ในเพลงต่าง ๆ กันที่อเมริกาหรือ และยุโรปกับเอเชีย) ฉบับกล่องยาว (ซีดี 3 แผ่น และดีวีดี 1 แผ่น) ออกจำหน่ายเมื่อท้ายเดือนพฤศจิกายน พ.ศ. 2548 และในฉบับสุดท้าย ซีดี 1 แผ่นวางจำหน่ายเมื่อเดือนมีนาคม พ.ศ. 2549 - เมษายน พ.ศ. 2549 อัลบั้มนี้ไม่ได้วางจำหน่ายในออสเตรเลีย และนิวซีแลนด์
เซลีน ดิออนเยือนฝรั่งเศสเมื่อเดือนตุลาคม พ.ศ. 2548 (กลับมาหลังไม่ได้มาเยือนกว่า 3 ปี) เพื่อสนับสนุนยอดขายอัลบั้มของเธอ และเข้าร่วมรายการโทรทัศน์มากมาย
เซลีนยังบันทึกเสียงเพลง "ตูเลเซอแคร" ในฉบับภาษาอังกฤษในชื่อว่า "เล็ตยัวฮาร์ตดีไซด์" ซึ่งบรรจุในซิงเกิลนี้ในด้านบีไซด์
อัลบั้มนี้ออกจำหน่ายพร้อมดีวีดีรวมมิวสิกวิดีโอ วางจำหน่ายเมื่อวันที่ 21 พฤศจิกายน พ.ศ. 2548 ประกอบด้วยมิวสิกวิดีโอเพลงภาษาฝรั่งเศส และส่วนพิเศษอื่น ๆ อาทิ คอนเสิร์ตของเซลีนในคอนเสิร์ตทัวร์เดอ "ไลฟ์อาปารี" และเบื้องหลังการบันทึกเสียงอัลบั้ม ซีลซูว์ฟีแซแดเม เป็นต้น
เซลีนได้รับการเสนอชื่อเข้าชิงรางวัลในสาขานักร้องหญิงแห่งปี และเพลงแห่งปี "เฌอเนอวูซูบลีปา" ในงานประกาศรางวัลเฟลิกซ์ ปี พ.ศ. 2549
ความสำเร็จในชาร์ต

องเนอช็องฌ์ปา เป็นหนึ่งในอัลบั้มที่ประสพความสำเร็จในประเทศที่ใช้ภาษาฝรั่งเศส อันดับ 1 ในฝรั่งเศสกว่า 7 สัปดาห์, ในเบลเยียมวอลโลนีและเกแบ็กกว่า 3 สัปดาห์, ขึ้นอันดับที่ 2 ในแคนาดา และสวิตเซอร์แลนด์ รวมไปถึงชาร์ตยูไนเต็ดเวิลด์ที่อันดับที่ 9
ยอดขายอัลบั้มนี้มากกว่า 1.5 ล้านแผ่นทั่วโลก องเนอช็องฌ์ปาอยู่ในชาร์ตฝรั่งเศสมากกว่า 1 ปี และรับรอง 3× พลาตตินัม สำหรับยอดขายกว่า 6 แสนแผ่น (108,687 แผ่นในสัปดาห์แรก) และได้รับการรับรอง 3× พลาตตินัมในแคนาดา สำหรับยอดขาย 150,000 แผ่น (34,000 แผ่นในสัปดาห์แรก) , พลาตตินัมในเบลเยียม  (50,000 แผ่น) และโกลด์ในสวิตเซอร์แลนด์ (20,000 แผ่น) อัลบั้มนี้เป็นอัลบั้มที่ขายดีอันดับที่ 7 ในฝรั่งเศสในปี พ.ศ. 2548, อันดับที่ 1 ในเกแบ็ก และอันดับที่ 4 ในเบลเยียมวอลโลนีในปีเดียวกันนี้
ซิงเกิลแรก "เฌอเนอวูซูบลีปา" ขึ้นอันดับที่ 2 ในฝรั่งเศส และได้รับการรับรองซิลเวอร์ "ตูเลเซอแคร" อันดับสูงสุดที่ 20 และ "ไอบีลีฟอินยู" อันดับที่ 30 และปล่อยที่อเมริกาในแบบซิงเกิลวิทยุ และขึ้นสู่อันดับที่ 31 ในชาร์ตเพลงร่วมสมัยยอดนิยม